Vispārējās vienošanās LĪGUMS Nr.BMC 2017/414

Rīgā 2017.gada 5.jūnijā

Atvasināta publiska persona „Latvijas Biomedicīnas pētījumu un studiju centrs”, zinātniskās institūcijas reģistrācijas Nr.181002, tās direktora Jāņa Kloviņa personā, kurš rīkojas saskaņā ar iestādes Nolikumu, turpmāk tekstā "Lietotājs", no vienas puses, un

**Sabiedrība ar ierobežotu atbildību “Enefit”***,* reģ. Nr.40003824046, tās prokūrista, …, turpmāk tekstā "Tirgotājs", no otras puses,

kopā turpmāk saukti "Līdzēji", pamatojoties uz iepirkuma procedūras „Dabasgāzes iegāde”, Id Nr. BMC 2017/414, turpmāk – Iepirkums, rezultātiem noslēdz šo līgumu (turpmāk - Līgums) par sekojošo:

1. Līguma priekšmets

1.1. Atbilstoši šī Līguma noteikumiem **Tirgotājs** pārdot un **Lietotājs** pērk dabasgāzi, turpmāk tekstā – Prece, kas atbilst Iepirkuma nolikumam un **Tirgotāja** iesniegtajam Finanšu piedāvājumam.

1.2. **Tirgotājs** pārdod, un **Lietotājs** pērk dabasgāzi visiem **Lietotāja** īpašumā- Rātsupītes ielā 1 k-1, Rīgā esošiem dabasgāzi patērējošiem gazificētiem objektiem (turpmāk– Gazificētie Objekti).

1.3. Piegādātās dabasgāzes īpašuma tiesību nodošana notiek uz **Lietotāja** dabasgāzes apgādes sistēmas piederības robežas.

1. **Sistēmas pakalpojumi**
	1. **Tirgotājam** atbilstoši normatīvajiem aktiem uz šī līguma noslēgšanas dienu jābūt spēkā esošiem līgumiem, kas saistīti ar sistēmas pakalpojumu (dabasgāzes uzglabāšanas, pārvades un sadales sistēmas pakalpojumu) un balansēšanas pakalpojuma nodrošināšanu **Lietotājam**.
		1. **Tirgotājs** ir pilnvarots saņemt no sistēmas operatoriem un sniegt sistēmas operatoriem visu Līguma izpildei nepieciešamo informāciju.
	2. Dabasgāzes piegādi **Lietotājam** Gazificētajos objektos līdz dabasgāzes apgādes sistēmas piederības robežai atļautās maksimālās slodzes robežās nodrošina sadales sistēmas operators normatīvajos aktos noteiktajā kārtībā.
	3. **Lietotājam** ir saistošas normatīvajos aktos paredzētās un sadales sistēmas operatora izstrādātajā un tā tīmekļa vietnē publicētajā kārtībā noteiktās dabasgāzes apgādes sistēmas lietošanas un sistēmas pakalpojumu izmantošanas prasības.
	4. **Lietotājam** ir pienākums nepārsniegt Gazificētajos objektos atļauto maksimālo slodzi. Atļautā maksimālā slodze var tikt palielināta normatīvajos aktos noteiktajā kārtībā pēc tam, kad Līgumā izdarīti attiecīgi grozījumi.
2. **Dabasgāzes cena un maksa par sistēmas pakalpojumiem**
	1. Līguma darbības laikā Dabasgāzes tirdzniecības periodā **Tirgotājs** pārdod un **Lietotājs** pērk dabas gāzi pēc Iepirkumā noteiktās cenas, kas ir nemainīga visā līguma darbības laikā: **0.01928 EUR/kWh bez PVN**.
	2. **Lietotājs** papildus samaksā **Tirgotājam** par **Lietotājam** sniegtajiem sistēmas pakalpojumiem (dabasgāzes sadales, pārvades un uzglabāšanas pakalpojums) un normatīvajos aktos noteiktos nodokļus dabasgāzei, sistēmas un citiem pakalpojumiem, atbilstoši Sabiedrisko pakalpojumu regulēšanas komisijas apstiprinātajiem tarifiem, kā arī obligātās infrastruktūras uzturēšanās izmaksas, ja šī Līguma darbības laikā tādas tiktu valstī noteiktas kā obligātais maksājums visiem dabasgāzes galalietotājiem.
3. **Saņemtās dabasgāzes uzskaite un norēķinu kārtība**
	1. Komercuzskaites mēraparātu rādījumus saņemtās dabasgāzes uzskaitei **Lietotājam** ir pienākums paziņot sadales sistēmas operatoram, ievērojot kārtību un termiņus, kas noteikti sadales sistēmas operatora tīmekļa vietnē publicētajā dabasgāzes uzskaites un komercuzskaites mēraparātu rādījumu paziņošanas kārtībā.
	2. Maksu par saņemto dabasgāzi **Tirgotājs** aprēķina, ņemot vērā sistēmas operatora sniegtos aprēķinus par dabasgāzes patēriņu Gazificētajos objektos un saskaņā ar Līguma 3.1.punktā pielīgto cenu.
	3. Maksu par **Lietotāja** saņemtajiem sistēmas pakalpojumiem aprēķina, pamatojoties uz dabasgāzes patēriņu Gazificētajos objektos un ņemot vērā Enerģētikas likumā noteiktā kārtībā apstiprinātos un dabasgāzes saņemšanas brīdī spēkā esošos sistēmas pakalpojumu tarifus. Informācija par spēkā esošajiem tarifiem pieejama Sabiedrisko pakalpojumu regulēšanas komisijas tīmekļa vietnē [www.sprk.gov.lv](http://www.sprk.gov.lv).
	4. **Tirgotājs** 3 (trīs) darba dienu laikā pēc informācijas saņemšanas no sadales sistēmas operatora par **Lietotāja** saņemto dabasgāzes daudzumu, uz rēķina saņemšanas e-pasta adresi bmc@biomed.lu.lv nosūtīta **Lietotājam** elektroniski sagatavotu (t.sk. autorizētu) rēķinu.
	5. **Lietotājam** ir pienākums veikt samaksu par pārskata mēnesī saņemto dabasgāzi un sistēmas pakalpojumiem līdz nākamā mēneša 20.datumam, naudu pārskaitot, uz kādu no **Tirgotāja** izrakstītajā rēķinā norādītajiem norēķinu kontiem.Par samaksas datumu tiek uzskatīts datums, kad nauda ieskaitīta **Tirgotāja** norēķinu kontā. Izdevumus par naudas pārskaitīšanu sedz **Lietotājs**.
4. **Līdzēju pienākumi un tiesības**
	1. **Līdzējiem** ir saistošas visas normatīvajos aktos **Tirgotājam** un **Lietotājam** paredzētās tiesības un pienākumi, ciktāl Līgumā nav noteikts citādi.
	2. **Tirgotāja** pienākumi:
		1. pārdot dabasgāzi **Lietotājam** tam nepieciešamajā daudzumā, atbilstoši Līguma 3.1.punktā noteiktajam;
		2. noslēgt līgumus par Līguma izpildei nepieciešamo sistēmas pakalpojumu nodrošināšanu **Lietotājam** un nodrošināt Līguma izpildei nepieciešamo balansēšanas pakalpojumu;
		3. norēķināties ar sistēmas operatoriem par Līguma izpildes nodrošināšanai **Lietotājam** sniegtajiem sistēmas pakalpojumiem;
		4. 5 (piecu) darba dienu laikā pēc **Lietotāja** rakstveida pretenzijas par izrakstīto rēķinu saņemšanas pārbaudīt rēķinu un pārbaudes rezultātus paziņot **Lietotājam**;
		5. vismaz sešas nedēļas pirms Līguma termiņa beigām uz rēķina saņemšanas adresi nosūtīt **Lietotājam** atgādinājumu par Līguma termiņa beigām;
		6. **Tirgotāja** Klientu portālā informēt **Lietotāju** par reorganizāciju, juridiskās adreses, kontaktinformācijas un citu Līguma izpildei būtisko rekvizītu maiņu.
	3. **Lietotāja** pienākumi:
		1. pilnā apjomā Līgumā pielīgtajā termiņā samaksāt **Tirgotāja** izrakstītos rēķinus;
		2. sazināties un informēt **Tirgotāju**, ja līdz mēneša 10.datumam nav saņemts rēķins par iepriekšējā mēnesī saņemto dabasgāzi un sistēmas pakalpojumiem. Rēķina nesaņemšana neatbrīvo **Lietotāju** no pienākuma veikt norēķinus;
		3. katra mēneša pirmajā darba dienā nosūtīt uz **Tirgotāja** e-pasta adresi gāze@enefit.lv informāciju par saņemtās dabasgāzes sadalījumu atbilstoši tās izlietošanas mērķim akcīzes nodokļa piemērošanai;
		4. rakstveidā informēt **Tirgotāju** par reorganizāciju, juridiskās adreses, kontaktinformācijas un citu Līguma izpildei būtisko rekvizītu vai informācijas par Gazificētajiem objektiem un to juridiskā statusa (īpašumā, lietojumā vai valdījumā) maiņu ne vēlāk kā 5 (piecu) kalendāro dienu laikā pirms attiecīgajām izmaiņām;
	4. **Tirgotāja** tiesības:
		1. no summām, kas saņemtas **Lietotāja** rēķinu apmaksai, vispirms ieskaitīt nokavējuma procentu un citu blakus saistību dzēšanai, tai skaitā, dzēšot izdevumus, kas radušies saistībā ar parādu piedziņu;
		2. normatīvajos aktos noteiktajos gadījumos pieprasīt **Lietotājam** noteiktā termiņā iesniegt saistību pienācīgas izpildes nodrošinājumu;
		3. normatīvajos aktos noteiktajos gadījumos un kārtībā lūgt sistēmas operatoram pārtraukt dabasgāzes piegādi Gazificētajos objektos.
	5. **Lietotāja** tiesības:
		1. veikt avansa maksājumus par dabasgāzi un sistēmas pakalpojumiem. Dabasgāzes cenas vai maksas par sistēmas pakalpojumiem izmaiņu gadījumā, avansā veiktajiem maksājumiem tiek veikts pārrēķins atbilstoši cenai dabasgāzes saņemšanas brīdī;
		2. pēc pieprasījuma saņemt no **Tirgotāja** normatīvajos aktos noteikto informāciju, kas saistīta ar dabasgāzes pārdošanu **Lietotājam**;
		3. iesniegt **Tirgotājam** rakstveida pretenziju par izrakstīto rēķinu 10 (desmit) darba dienu laikā no rēķina izrakstīšanas dienas.
5. **Līdzēju atbildība**
	1. Rēķina apmaksas kavējuma gadījumā **Lietotājam** ir pienākumssamaksāt **Tirgotājam** nokavējuma procentus 0,1% (nulle komats viens procenti) apmērā no nesamaksātās rēķina summas par katru kavējuma dienu, bet kopā ne vairāk kā 10% (desmit procentu) no kavētā maksājuma summas.
	2. Ja **Tirgotājs** neievēro līguma 3.1.punktā noteikto cenu, tad **Pasūtītājam**ir tiesības piemērot Tirgotājam soda naudu 500,00 euro (pieci simti euro 00 centi) apmērā par katru konstatēto gadījumu.
6. **Līguma termiņš, Līguma noteikumu grozīšana, tās darbības pārtraukšana**

7.1.Līgums stājas spēkā ar tā parakstīšanas dienu un ir spēkā 12 mēnešus no dabasgāzes piegādes sākuma vai līdz brīdim, kad Līguma ietvaros iegādāto produktu vērtība sasniedz 41 900,- EUR, neieskaitot PVN, kā arī Līguma 3.2.apakšpunktā noteiktos maksājumus.

7.2. Līguma darbības laikā **Līdzēji** drīkst veikt Līguma grozījumus, ievērojot Publisko iepirkumu likuma 61.pantā noteiktos gadījumus.

* 1. **Tirgotājam** ir tiesības izbeigt Līgumu un pieprasīt sadales sistēmas operatoram pārtraukt dabasgāzes piegādi, par to brīdinot **Lietotāju** vismaz 30 (trīsdesmit) darba dienas iepriekš, ja:
		1. **Lietotājs** normatīvajos aktos vai Līgumā noteiktajā termiņā nenorēķinās par vairāk nekā vienu no **Tirgotāja** izrakstītajiem rēķiniem, un šāds saistību izpildes kavējums turpinās 21 (divdesmit vienu) kalendāro dienu pēc tam, kad **Tirgotājs** par to rakstiski brīdinājis **Lietotāju**.
		2. ja **Tirgotājam** ir kļuvis zināms, ka **Lietotājs** ir zaudējis Gazificētā objekta īpašuma, lietošanas vai valdījuma tiesības.
		3. **Tirgotājs** no sadales sistēmas operatora saņem informāciju par **Lietotāja** tirgotāja maiņu. Šajā gadījumā **Tirgotājs** paziņojumu par Līguma izbeigšanu **Lietotājam** nesūta

7.4. **Lietotājam** ir tiesības vienpusēji atkāpties no Līguma pirms termiņa, par to brīdinot **Tirgotāju** vismaz 30 (trīsdesmit) darba dienas iepriekš, ja:

* + 1. 7.4.1. ja **Tirgotājs** atkārtoti pārdod dabasgāzi, neievērojot Līguma 3.1.punktā noteikto;
		2. 7.4.2. ja **Tirgotājs** neievēro Līgumā noteiktās prasības.

**8. Strīdu risināšanas kārtība**

8.1. Jebkuras nesaskaņas, domstarpības vai strīdi tiks risināti savstarpēju sarunu ceļā, kas tiks attiecīgi protokolētas. Gadījumā, ja **Līdzēji** nespēs vienoties, strīds risināms tiesā Latvijas Republikas spēkā esošo normatīvo aktu noteiktajā kārtībā.

**9. Nepārvarama vara**

9.1. **Līdzēji** tiek atbrīvoti no atbildības par Līguma pilnīgu vai daļēju neizpildi, ja šāda neizpilde radusies nepārvaramas varas vai ārkārtēja rakstura apstākļu rezultātā, kuru darbība sākusies pēc Līguma noslēgšanas un kurus nevarēja iepriekš ne paredzēt, ne novērst. Pie nepārvaramas varas vai ārkārtēja rakstura apstākļiem pieskaitāmi: stihiskas nelaimes, avārijas, katastrofas, epidēmijas, kara darbība, streiki, iekšējie nemieri, blokādes, kas būtiski ierobežo un aizskar **Līdzēju** tiesības un ietekmē uzņemtās saistības, pieņemšana un stāšanās spēkā.

9.2. **Līdzējam**, kas atsaucas uz nepārvaramas varas vai ārkārtēja rakstura apstākļu darbību, nekavējoties par šādiem apstākļiem rakstveidā jāziņo otram **Līdzējam**. Ziņojumā jānorāda, kādā termiņā pēc viņa uzskata ir iespējama un paredzama viņa Līgumā paredzēto saistību izpilde, un, pēc pieprasījuma, šādam ziņojumam ir jāpievieno izziņa, kuru izsniegusi kompetenta institūcija un kura satur ārkārtējo apstākļu darbības apstiprinājumu un to raksturojumu.

**10. Paziņojumi**

* 1. Gadījumos, kad Līgumā nav noteikti citādi vai Līdzēji nav vienojušies par citu saziņas veidu, visi paziņojumi, apstiprinājumi, pretenzijas, lūgumi, brīdinājumi un cita veida saziņa noformējama rakstveidā, vai izmantojot elektronisko parakstu, un nosūtāma adresātam uz juridisko adresi vai elektroniska dokumenta gadījumā – uz e-pasta adresi info@enefit.lv.
	2. **Lietotājs** tiesīgs mainīt rēķina saņemšanas e-pasta adresi, paziņojot par to **Tirgotājam** vienkāršā elektroniskā pasta veidā.
	3. Operatīvie sakari par dabasgāzes apgādes režīma regulēšanu tiek uzturēti ar sadales sistēmas operatora dispečeriem pa sadales sistēmas operatora tīmekļa vietnē norādītajiem tālruņa numuriem vai ar sadales sistēmas operatora avārijas dienestu pa tālruni 114.
	4. **Tirgotājs** vienu reizi gadā nosūta **Lietotājam** savstarpējo norēķinu salīdzināšanas aktu, kura autentiskums apliecināts Līguma 4.4.punktā paredzētajā kārtībā, un kuru **Lietotājs** 10 (desmit) dienu laikā paraksta un vienu parakstītu eksemplāru atsūta **Tirgotājam** vai iesniedz **Tirgotājam** motivētus iebildumus. Ja **Lietotājs** 10 (desmit) dienu laikā no akta saņemšanas dienas neatsūta **Tirgotājam** parakstītu akta eksemplāru vai motivētus iebildumus, Līdzēji aktā uzrādīto summu uzskata par pareizu.
	5. **Līdzēju** elektroniski sūtītie dokumenti (tajā skaitā, **Tirgotāja** rēķini) uzskatāmi par saņemtiem nākamajā dienā no to nosūtīšanas uz Līdzēja norādīto e-pasta adresi. Ja dokuments tiek sūtīts pa pastu, uzskatāms, ka tas ir saņemts piektajā dienā no tā nodošanas nosūtīšanai. Visus paziņojumus, kurus Līdzēji viens otram nosūta ierakstītā sūtījumā, Līdzēji uzskata par saņemtiem otrajā dienā no to nodošanas nosūtīšanai.
1. **Konfidencialitāte**
	1. **Līdzēji** apņemas neizpaust un neizplatīt trešajām personām bez otra **Līdzēja** rakstiskas piekrišanas Līguma noteikumus vai citu Līguma izpildes gaitā iegūtu informāciju, izņemot gadījumus, kad atbilstoši apkopota informācija tiek sniegta tirgus darbības nodrošināšanai, rēķinu izrakstīšanai, kredītu kontrolei, parādu piedziņai, kā arī citos gadījumos, kad informācijas izpaušanu pieprasa piemērojamie tiesību akti. Konfidencialitātes klauzula nav piemērojama, lai nodrošinātu **Lietotāja** maksātspējas un saistību izpildes monitoringu, **Lietotāja** datu nodošanu trešajām personām **Lietotāja** kavēto maksājumu iekasēšanai uniespējamai datu ievietošanai datu bāzēs vai citu Līgumā pielīgto saistību izpildes nodrošināšanai.
	2. Līguma izpratnē par trešo personu uzskatāmi arī **Līdzēju** darbinieki, kuriem to darba apraksta un veicamo pienākumu ietvaros normāli nebūtu piekļuves tādiem dokumentiem kā Līgums.
	3. **Lietotāja** personas datus **Tirgotājs** ir tiesīgs apstrādāt ar mērķi realizēt Līgumu, piedāvāt un sniegt pakalpojumus, realizēt un aizsargāt **Tirgotāja** tiesības un tiesiskās intereses Līguma saistību izpildei, izpildīt normatīvajos aktos noteiktos pienākumus, bet **Lietotāja** saistību neizpildes vai nepienācīgas izpildes gadījumā **Tirgotājs** ir tiesīgs personas datus nodot kredītbirojiem un parāda atgūšanas pakalpojumu sniedzējiem kavēto maksājumu iekasēšanai un iespējamai datu ievietošanai publiskajās datu bāzēs. Izdevumus, kas rodas **Tirgotājam** saistībā ar parāda atgūšanu, sedz **Lietotājs**. ParakstotLīgumu, **Lietotājs** piekrīt **Lietotāja** personas datu nodošanai gazificētā objekta īpašniekam.
	4. **Lietotājs**, parakstot Līgumu, piekrīt, ka **Tirgotājam** ir tiesības pieprasīt un saņemt no trešajām personām **Lietotāja** datus tādā apjomā, kā tas ir nepieciešams Līguma izpildei.
	5. Līgumam un visiem Līguma ietvaros **Lietotājam** sagatavotajiem sadarbības piedāvājumiem ir mantiska vērtība un šīs informācijas nonākšana citu personu rīcībā var radīt **Tirgotājam** zaudējumus. **Tirgotājs** visai šai informācijai saskaņā ar Komerclikuma 19.panta 3.daļu ir piešķīris komercnoslēpuma statusu un parakstot Līgumu **Lietotājs** apņemas normatīvajos aktos noteiktajā kārtībā nodrošināt komercnoslēpuma aizsardzību.
	6. Līguma izpilde vai izbeigšana neizbeidz Pušu konfidencialitātes pienākumu.

**12. Citi noteikumi**

12.1. Šis Līgums ietver visas **Lietotāja** un **Tirgotāja** vienošanās par Līguma priekšmetu un veido visu Līgumu kopumā un to nevar izmainīt, vai labot bez abu **Līdzēju** rakstiskas vienošanās.

12.2.**Lietotāja**pilnvarotais pārstāvis šī **Līguma** izpildes laikā – … **.**

12.3. **Tirgotāja** pilnvarotais pārstāvis šī **Līguma** izpildes laikā – … **.**

12.4. **Līdzēju** pilnvarotie pārstāvji ir atbildīgi par Līguma nosacījumu izpildes uzraudzīšanu, tai skaitā, par savlaicīgu rēķinu iesniegšanu un pieņemšanu, apstiprināšanu un nodošanu apmaksai.

12.5. **Lietotājs** var pievienoties un izmantot **Tirgotāja** klientu protālu, jā tāds tam ir izveidots. Klientu portālā izrakstītie rēķini un veiktā korespondencei ir saistoši Līdzējiem.

12.6. Jebkura rakstiska informācija Līguma sakarā (tai skaitā elektroniskā veidā vai pa faksu sūtīta) ir saistoša abiem **Līdzējiem**, un nepieciešamības gadījumā var kalpot par pierādījumiem, ja **Līdzējs**, kurš nosūtījis informāciju, ir saņēmis apstiprinājumu no otra **Līdzēja** par informācijas saņemšanu.

12.7. Ja kādam no **Līdzējiem** tiek mainīts juridiskais statuss, **Līdzēja** amatpersonu paraksta tiesības, īpašnieki vai vadītāji, vai kāds no Līgumā minētajiem **Līdzēja** rekvizītiem, telefona, faksa numurs, e-pasta adrese u.c., tad **Līdzējs** nekavējoties rakstiski paziņo par to otram **Līdzējam**. Ja **Līdzējs** neizpilda šī apakšpunkta noteikumus, uzskatāms, ka otrs **Līdzējs** ir pilnībā izpildījis savas saistības, lietojot šajā Līgumā esošo informāciju par otru **Līdzēju**. Šajā apakšpunktā minētie nosacījumi attiecas arī uz Līgumā minētajiem **Līdzēju** pārstāvjiem un to rekvizītiem.

12.8. Līgums ir sastādīts latviešu valodā 2 (divos) eksemplāros, ar vienādu juridisku spēku, no kuriem viens glabājas pie **Lietotāja**, viens pie **Tirgotāja**.

13. Līdzēju rekvizīti

|  |  |
| --- | --- |
| Lietotājs:APP Latvijas Biomedicīnas pētījumu un studiju centrsRātsupītes iela 1 k-1, Rīga LV-1067Tālrunis 67808003, fakss 67442407Zin. inst. reģistrācijas Nr.181002PVN Nr.LV90002120158Banka: AS SEB bankakonts LV36UNLA0001000609671 | Tirgotājs:**SIA “Enefit”**… |
| Lietotājs:J. Kloviņš | Tirgotājs:… |